

ที่ มท ๐๘๐๗.๒/ว กรมส่งเสริมการปกครองท้องถิ่น

ถนนนครราชสีมา เขตดุสิต

กรุงเทพฯ ๑๐๓๐๐

มกราคม ๒๕๖๕

เรื่อง โครงการฝึกอบรมหลักสูตรนักบริหารงานท้องถิ่นมืออาชีพ (High Potential and Professional Executives : HPE)

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย หลักสูตรและแผนดำเนินการฝึกอบรมฯ จำนวน ๑ ชุด

ด้วยกรมส่งเสริมการปกครองท้องถิ่น โดยสถาบันพัฒนาบุคลากรท้องถิ่น ร่วมกับสถาบันบัณฑิตพัฒนบริหารศาสตร์ (นิด้า) สถาบันการศึกษาในเครือข่ายความร่วมมือทางวิชาการ จัดทำโครงการฝึกอบรมหลักสูตรนักบริหารงานท้องถิ่นมืออาชีพ (High Potential and Professional Executives : HPE) วัตถุประสงค์เพื่อเสริมสร้างสมรรถนะให้แก่ข้าราชการและพนักงานส่วนท้องถิ่นที่ดำรงตำแหน่งนักบริหารงานท้องถิ่น ให้มีความเป็นมืออาชีพในการปฏิบัติหน้าที่ราชการและพร้อมรับการเปลี่ยนแปลงในมิติต่าง ๆ  
โดยกำหนดแผนดำเนินการจัดโครงการฝึกอบรม จำนวน ๑ รุ่น ระหว่างวันที่ ๑๙ - ๒๖ กุมภาพันธ์ ๒๕๖๕  
ณ สถาบันพัฒนาบุคลากรท้องถิ่น ตำบลคลองหนึ่ง อำเภอคลองหลวง จังหวัดปทุมธานี ค่าลงทะเบียนจำนวน ๒๙,๐๐๐ บาท รายละเอียดปรากฏตามสิ่งที่ส่งมาด้วย

ในการนี้ กรมส่งเสริมการปกครองท้องถิ่นขอความร่วมมือจังหวัดประชาสัมพันธ์โครงการฝึกอบรมและแผนดำเนินการฝึกอบรมดังกล่าวให้องค์กรปกครองส่วนท้องถิ่นทราบ เพื่อพิจารณาส่งบุคลากรในสังกัดเข้ารับการฝึกอบรมตามความเหมาะสมต่อไป ทั้งนี้ ผู้มีสิทธิ์เข้ารับการฝึกอบรมในโครงการดังกล่าวจะต้องเป็น  
ผู้ที่ได้รับวัคซีนป้องกันโรคโควิด-19 ครบโดสตามจำนวนของวัคซีนแต่ละชนิด และให้นำหลักฐานการได้รับวัคซีนมาแสดงในวันรายงานตัวเข้ารับการฝึกอบรมด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

ร.อสถ.............................................

ผอ.สบ.พถ......................................

ผอ.กง.วบ. ......................................

นทบ.ชก. ........................................

นทบ.ปก........................................

สถาบันพัฒนาบุคลากรท้องถิ่น

กลุ่มงานวิชาการเพื่อการพัฒนาบุคลากรท้องถิ่น

โทร. ๐๒ ๕๑๖ ๔๒๓๒

ไปรษณีย์อิเล็กทรอนิกส์ saraban@dla.go.th